David Klöcker Ehrenstrahl
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
David Klöcker Ehrenstrahl var en svensk maler. Han var elev av dyremaleren Juriaen Jacobsz i Amsterdam i 1648. Han kom til Sverige i 1652, studerte i 1654–1661 renessansens og høybarokkens kunst i Italia, Paris og London. Ved hjemkomsten ble han hoffmaler.
På Drottningholm malte han i 1660–1670-årene en rekke dekorative arbeider i en pompøs, allegorisk stil. Kjente verker er takmaleriet Svea omgitt av dydene (1669–74) i Riddarhuset, Korsfestelsen (1695) og Dommedag (1696) i Storkyrkan. Han malte også portretter av den svenske kongefamilie og adel så vel som folkelige gruppebilder, Brønnmesteren i Medevi med sønner (1683) og livfulle dyrebilder, Svart mann med aper og papegøyer (1670), Bjørnejakt (1674) og Orrfuglleik (1675). Han malte også intimt studerte stilleben.Han ble adlet 1674 under navnet Ehrenstrahl. Les mer i Store norske leksikon kunst i Sverige stilleben Karl 11